Елисео Диего
Двете ръце

Превод от испански: Александър Муратов, Атанас Далчев, 1968

chitanka.info

Двете ръце, като две много предани кучета, водят чевръсто сърдитите неща.

Когато по-големият се уморява, дохожда другият, вторият от постоянните празници, и играе. Безразличието, което го приема, крие някакво озлобление, което гордостта и нежността прощават.

Двете ръце работят винаги. Те са като две от ония изобразени в Апокалипсиса животни, материални и ангелски. С какво бихме могли да сравним тяхното тайнствено усърдие, тяхната чудна служба?

Когато стопанинът им умре, опъват ги върху гръдта му — те не биха искали вече да го оставят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.